Document ID: 32014D0183

NÕUKOGU OTSUS 2014/183/ÜVJP,
1. aprill 2014,
Euroopa Liidu sõjalise operatsiooni käivitamise kohta Kesk-Aafrika Vabariigis (EUFOR RCA)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
võttes arvesse nõukogu 10. veebruari 2014. aasta otsust 2014/73/ÜVJP Euroopa Liidu sõjalise operatsiooni kohta Kesk-Aafrika Vabariigis (EUFOR RCA), (1) ning eriti selle artiklit 4,
võttes arvesse liidu välisasjade ja julgeolekupoliitika kõrge esindaja ettepanekut
ning arvestades järgmist:
(1)
Nõukogu võttis 10. veebruaril 2014 vastu otsuse 2014/73/ÜVJP.
(2)
Nõukogu kiitis 17. märtsil 2014 heaks EUFOR RCA tegevusplaani ja jõukasutusreeglid.
(3)
EUFOR RCA tuleks käivitada ELi operatsiooni ülema soovitust järgides.
(4)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel ja see ei ole tema suhtes siduv ega kohaldatav,
ON VASTU VÕTNUD KÄESOLEVA OTSUSE:
Artikkel 1
Kesk-Aafrika Vabariigis läbiviidava Euroopa Liidu sõjaline operatsioon („EUFOR RCA”) käivitatakse.
Artikkel 2
EUFOR RCA ELi operatsiooni ülemale antakse luba alustada viivitamata operatsiooni.
Artikkel 3
Käesolev otsus jõustub selle vastuvõtmise päeval.
Brüssel, 1. aprill 2014

Labels: 18
15
5